Ian Hancock

Ian Hancock (romani Yanko le Redžosko, født 29. august 1942 i London) er lingvist og menneskerettighetsforkjemper. Han er professor ved University of Texas at Austin i USA hvor leder "the Program of Romani Studies and the Romani Archives and Documentation Center". Han har vært professor i engelsk, lingvistikk og asiastudier siden 1972. Hancock har ved flere anledninger representert romanifolket i FN, blant annet som Romani Representative to the UN (ECO-SOC/NGO Category II) og til UNICEF.http://www.utexas.edu/opa/experts/profile.php?id=170

I 1997 ble han utnevnt av president Bill Clinton til romfolkets representant ved U.S. Holocaust Memorial Council. Han representerte romanifolket ved Raftoprisutdelingen i 1997.Artikkel på ba.no

 Liv og virke 
 Bakgrunn 
Hancock ble født i London og vokste opp der. Moren Kitty er romanichal, mens faren, Reginald (Redžo), var dels romungro, etterkommer av en ungarsk-talende Imri Benczi. Etternavnet Hancock fikk han da datteren til Benczi, Maria, giftet seg inn i en engelsk familie.

 Romstudier 
 For utdypende artikkel: Romstudier
Hancock har publisert mer enn 300 bøker og artikler vedrørende romfolket og romspråket, spesielt innenfor romdialekten vlax. Arbeidene hans analyserer romfolkets språk romani historisk, lingvistisk og antropologisk. Han opptrådte også i dokumentaren American Gypsy. For øyeblikket arbeider han med tre ulike bøker; én om konstruksjonen av identitet, én om det lingvistiske og historiske opprinnelsen til romfolket og en tredje bok vedrørende grammatikken til den sør-texanske versjonen av maskogo-kreol.

Hancock støtter noen av R.L. Turners oppfatninger om romfolkets historie basert på romspråket. Hancock argumentere spesielt for at domarifolket forlot India før romfolket og at sistnevnte ikke forlot India før rundt 1000 etter vår tidsregning. Han hevder at de indiske musikerne som nevnes i Shah-Nameh og atsinganiene nevnt i The Life of St. George the Anchorite kan være etterkommere av domarifolket, og ikke romfolket har blitt hevdet tidligere.

I motsetning til hva mange tror, er ikke - ifølge Hancock - romfolket etterkommere av lav-kaste indere, men etterkommere av indiske krigsfanger. Dette understøttes av hans lingvistiske forskning som viser til tilstedeværelsen av indiske ord av militær opprinnelse. I tillegg viser Hancock til en banjara-folkefortelling om rajputer som forlot India gjennom Himalaya under Ghaznavidinvasjoenen, og som aldri returnerte.Ian Hancock. "The Emergence of Romani as a Koïné Outside of India." Scholarship and the Gypsy Struggle: Commitment in Romani Studies, Hertfordshire, Great Britain. University of Hertfordshire Press 2000.

Hancock ble i 2018 utnevnt til offiser (OBE) av Order of the British Empire for sin innsats for kreol-lingvistikk, romanistudier og samfunnsutvikling.The London Gazette, supplement 62507, 29. desember 2018, s. N24.

 Referanser 

Kategori:Personer fra London
Kategori:Britiske lingvister
Kategori:Britiske menneskerettighetsaktivister
Kategori:Romani
Kategori:Britiske professorer
Kategori:Order of the British Empire (OBE)